**План-канспект урока па беларускай мове**

**9 клас**

**Тэма: Складаназалежныя сказы з даданымі акалічнаснымі часткамі. Паўтарэнне. Правапіс падоўжаных і прыстаўных зычных, галосных, некаторых спалучэнняў зычных**

**Мэта:**Сфарміраваць уяўленне пра асаблівасці будовы складаназалежных сказаў з даданымі акалічнаснымі часткамі;актуалізаваць веды пра акалічнасць,як член сказа; аб правапісе падоўжаных і прыстаўных зычных,некаторых спалучэнняў зычных;выпрацоўваць уменні вызначаць межы галоўнай і даданай частак у складаназалежных сказах з даданымі акалічнаснымі часткамі, месца даданай часткі адносна галоўнай; выяўляць сродкі сувязі частак; вызначаць, што паясняе даданая частка (слова, спалучэнне слоў, усю галоўную частку), акалічнасныя сэнсавыя адносіны паміж галоўнай і даданай часткамі; будаваць складаназалежныя сказы з даданымі акалічнаснымі часткамі; правільна пунктуацыйна афармляць складаназалежныя сказы з даданымі акалічнаснымі часткамі; развіваць вуснае маўленне вучняў, выхоўваць цікаўнасць да беларускай культуры.

**Тып урока:**камбінаваны.

**Ход урока**

1. **Арганізацыйны момант.**
2. **Паведамленне тэмы і мэты ўрока.**
3. **Праверка д/з.**

Практыкаванне 84. ( па варыянтах: 1-4 сказ; 5-8 сказ ) Спішыце тэкст, расстаўце прапушчаныя знакі прыпынку. Знайдзіце сзал. сказ з даданай дапаўняльняй часткай. Растлумачце свой выбар (вусна). Пабудуйце гарызантальную схему сказа.

У творчым абліччы Багдановіча было штосьці ад выдатных дзеячаў культуры эпохі Адраджэння.У беларускай літаратуры ён сцвердзіў сябе як паэт-гуманіст у самым сапраўдным сэнсе гэтага слова. Услед за Купалам і Коласам ён бачыў у беларускім селяніне чалавека багатай і прыгожай душы, адораную талентам, любоўю і дабрынёй асобу. Ён вызначаўся незвычайнай шырынёй духоўных даглядаў. Яго веды былі грунтоўныя. Разам з Купалам і Коласам ён быў у ліку першых, хто зацікавіўся эпічнымі матывамі і вобразамі беларускага фальклору і творча пераўвасобіў іх у адпаведнасці з актуальнымі задачамі часу. Ён быў адзін з першых, хто ўчытаўся ў гераічныя старонкі нацыянальнай гісторыі і глянуў на свій народ як на народ з эпічным мінулым. **Ніхто да яго ў беларускай літаратуры з гэткай сілай і перакананасцю не сказаў аб тым, што Беларусь мела калісьці асветнікаў, мысліцеляў і вучоных, кніжную культуру, мастацтва і дойлідства, самабытныя народныя промыслы і рамёствы.**

аб чым?

[аб тым], (што…).

1. **Паўтарэнне правапісу падоўжаных і прыстаўных зычных, некаторых спалучэнняў зычных.**

Тлумачальны дыктант

Падарожжа, Ілья, міласэрны, Таццяна, аблічча, кантрасны, лью, калона, праязны, французскі, / ванна, Марока, мадонна, Жанна, суддзя, адданы сын, капусны, Рэмбрант, беззаганны, нясвіжскі, навокал, вобласць, васьмёра, Оксфард, унук, павуцінне, наогул, наводдалек, гэтакі.

1. **Праца над новым матэрыялам.**

Практыкаванне 86. Спішыце. Падкрэсліце акалічнасйці ў простых сказах. Вызначце віды акалічнасцей. Назавіце адасобленыя акалічнасці.

І гаворыцца так (спосабу дзеяння) пра адзін са старажытных гарадоў зямлі беларускай – пра Навагрудак (прыдатак). Па-рознаму (спосабу дзеяння) гучала назва горада за амаль тысячагадовую яго гісторыю (часу): Новагародак, Ноўгарадок, Навагарадак, цяпер (часу) вось Навагрудак. Як нямая сведка даўніны, як візітная картачка горада ўзвышаюцца над ім (месца) дзве разбураныя вежы ад колішняга магутнага замка. **Тут, у Навагрудку (адасобленая ўдакладняльная акалічнасць месца), ёсць што паглядзець, ёсць чым палюбавацца.**

**Актуалізацыя ведаў.**

1. Які даданы член сказа называюць акалічнасцю? (які абазначае характар дзеяння ці розныя абставіны, пры якіх адбываецца дзеянне, і адказвае на пытанні дзе? куды? калі? адкуль? чаму? як? колькі? і інш.)
2. Якія члены сказа паясняе акалічнасць? (звычайна адносіцца да выказніка, радзей – да іншых членаў сказа).
3. Словамі якіх часцін мовы выражаюцца акалічнасці? (прыслоўем, спалучэннем прыназоўніка з назоўнікам, дзеепрыслоўем, дзеепрыслоўным зваротам, інфінітывам, фразеалагізмам.
4. На якія віды падзяляюцца акалічнасці па значэнні? (спосабу дзеяння, ступені, месца, часу, умовы, прычыны, мэты, уступкі).

* **Чытанне тэарэтычнага матэрыялу падручніка (§17- §18).**

Пачытайце ўважліва тэарэтычны матэрыял на ст. 96-100. Пра што вы даведаліся? Паспрабуйце ўзнавіць матэрыял.

* **Першаснае замацаванне ведаў.**

Узнаўляльная гутарка.

1. Што паясняе і ўдакладняе даданая акалічнасная частка складаназалежнага сказа?
2. Якія адносіны вызначаюцца паміж галоўнай і даданай акалічнаснай часткамі?
3. На якія пытанні адказвае даданая акалічнасная частка?
4. **Фізхвілінка.**
5. **Фарміраванне ўменняў і навыкаў.**

Запіс сказаў пад дыктоўку. Тлумачэнне пастаноўкі знакаў прыпынку; зрабіць сінтаксічны разбор першага сказа.

[Спявалі, **здавалася**, не толькі птушкі], а [і само паветра аж звінела ад радасці]. (апавяд., някліч., складаны сказ – сзлуч. сказ).

( Дзе раней была пясчаная града), [там з зарой пераліваецца вада]. [Ліпы шумелі], (бо ўверсе гуляў вецер). [Дзяды і бацькі для таго нашу мову стваралі], ( каб звонка звінела, была як агонь). ( Куды вецер вее), [туды голле гнецца].

Практыкаванне 87. Уважліва разгледзіце табліцу на стар. 97-98. Складзіце і запішыце з кожным відам даданай акалічнаснай часткі па адным сказе. Пастаўце пытанне ад галоўнай часткі да даданай. Абазначце сродкі сінтаксічнай сувязі частак.

* Даданая месца: (дзе?) Дзе яшчэ нядаўна шумеў лес, там сёння раскінуўся новы мікрараён.
* Даданая часу: (калі?) Калі набліжаецца зіма, з поўначы дзьмуць халодныя вятры.
* Даданая ўмовы: (пры якой умове?) Калі не адыходзіць надта далёка ад дарогі, то не заблукаеш у лесе.
* Даданая прычыны: Вада здавалася блакітнай, (чаму?), бо ў ёй адлюстроўвалася чыстае неба.
* Даданая мэты: Мне трэба неадкладна сустрэцца з сябрамі, (для чаго? З якой мэты?) каб абмеркаваць з імі апошнія падзеі.
* Даданая ўступкі: (нягледзячы на што?) Хоць дзьмуў даволі моцны вецер, хмары стаялі амаль нерухома.
* Даданая спосабу дзеяння: Андрэй пастараўся стаць так, (як? якім чынам?) каб адразу заўважыць знаёмых.
* Даданая меры і ступені: На вечарыну прыйшло столькі гасцей, (як многа?) што зала не змяшчала ўсіх.
* Даданая параўнальная: Яблыні засыпаюць пялёсткамі зямлю, (як?) нібы ідзе снег.

1. **Падвядзенне вынікаў урока.**

* Пра что вы даваедаліся сёння на ўроку?
* Над чым яшчэ трэба папрацаваць?
* Што найбольш вам спадабалася на ўроку, што хацелі б паўтарыць на наступны ўрок

1. **Рэфлексія.**
2. **Ацэнка работы класа і вучняў.**
3. **Дамашняе заданне.**